Nii võib inimese varajase arengu jaotada kolme üksteisest kvalitatiivselt erinevasse arenguperioodi, millest igaüks kestab umbes seitse aastat. Esimesel neist on arengu  raskuspunkt inimliku tahte arendamisel, aisting ja matkimine on seda arengut suunavad faktorid. Teine periood on tundeelu areng, mil fantaasia ja autoriteedi roll on kesksel kohal lapse elus. Kolmandal perioodil areneb mõtlemisvõime, mida toidab loomulik huvi elu vastu. Nende kolme arenguperioodi raames on muidugi mitmeid individuaalseid erinevusi; iga perioodi eripära tuleb ilmsiks järk-järgult. Eelmise perioodi viimastel aastatel võib juba märgata järgmise perioodi lähenemist. Uue arenguperioodi esimestel aastatel  ilmneb eelmise perioodi tunnuste järelkajasid.